Eikesdalen

Eikesdalen er en dal og ei bygd øst i Molde kommune (før kommunesammenslåingen i 2020 hørte dalen til daværende Nesset kommune) i Romsdal. Dalen strekker seg fra Eikesdalsvatnet i vest, til gården Finnset innerst i dalen mot øst. I bygda dominerer jordbruk og turisme som næringer. Den mest kjente severdigheten i dalen er det høye fossefallet Mardalsfossen.

Dalen er en V-dal formet av den nå regulerte elva Aura, og har svært bratte fjellsider. Elva utløper fra den regulerte Aursjøen og samler seg i Litlevatnet midt i dalen før den renner videre til Eikesdalsvatnet. Eikesdal var lenge tilgjengelig kun via Eikesdalsvatnet med båt, ferge eller slede vinterstid. I 1991 ble fylkesvei 191 (nå fylkesvei 6012) fra Eresfjord til Øverås i nordvestenden av vannet forlenget langs østsida av vannet og inn til dalen. Aursjøvegen forbinder Eikesdalen med Sunndalsøra.

Gårdsnavn i dalen er fra nordvest Mardal, Reitan, Utigard, Austigard, Oppigard, Sæter og Finnset.

Bilder

Eksterne lenker 
 
 Turforslag til Romsdalen og Eikesdalen på DNT og NRKs nettsted ut.no
 eikesdal.no
 eikesdalsvatnet.no
 eikesdalcamping.no

Daler i Møre og Romsdal
Bosetninger i Molde
Tidligere fergesteder i Møre og Romsdal
Eikesdalen